272 
A M. K. FÖLDTANI INTÉZET ÉVI JELENTÉSE 1S83-RÓL. 
Helix austriaca, Mühlfeld. 
— fruticum, Müller. 
— Bythinia tentaculata, Linné. 
Cyclostoma elegáns, Müller. 
Succinea oblonga, Drap. 
Különösen érdekes a Cyclostoma elegáns előfordulása ezen a helyen, 
minthogy ezen faj a malakozoologok szerint jelenleg Magyarországon csak 
még a Fertőtava mellett, továbbá a Fruska Gorában és Erdélyben él. 
*** 
Az elmondottakat még egyszer futólag áttekintve, a meglevő hiányok 
daczára is láthatjuk, hogy a Pilis-hegység a Vértesnek egyik kiváló érde¬ 
kességgel biró része; itt kis területen igen sokat és részben újat találunk, 
mi ezen területet, -— mely természeti szépségeinél fogva a touristák részé¬ 
ről is nagyobb figyelmet érdemelne —- a geológusok előtt mindig vonzóvá 
és kedvessé fogja tenni. De nemcsak a tourista és a geológus vágyait elé¬ 
gíti ki e vidék, hanem még az iparosokét is. Számos oly természeti nyers 
kincset rejt magában, a melyek vagy épenséggel nem, vagy pedig csak 
hiányos módon nyertek eddig alkalmazást. Mint ilyeneket fölsorolhatom a 
következőket, egyszersmind jelezvén a mire való alkalmasságukat. 
1. A triaszmészkőlapok a cserepesi árokban, alkalmasak lennének 
járdakövekre, valamint ezément égetésre is. 
2. A dachstein-mészkő főleg mészégetésre jó, az utak kavicsolására 
kevésbbé ajánlható. 
3. A pomázi mészégetők táján előforduló bol a keramikában nyer¬ 
hetne alkalmazást. 
4. A kis-strázsabegyi striatahomokkövek épületköveknek, a kemé¬ 
nyebbeket pedig kövezőköveknek használják ; minthogy ezen homokkövek 
igen tiszta quarcz szemekből állanak, üvegkészítésre is lehetne próbá¬ 
kat tenni. 
5. A hárshegyi homokkő, kivált Pilis-Szántón már régóta szolgáltat 
kitűnő lépcsőket, balkon-lapokat stb. — Epületkőnek jó a kesztölezi is. 
6. A kis-czelli tályag az esztergomi cserepes-völgyi téglavetőben szin¬ 
tén már régóta használtaik téglakészítésre, hasonlót lehetne Pilis-Szent- 
Kereszten is megkísérteni. 
7. A trachytok között főleg ajánlható a sárosi völgyben föltárt igen 
szilárd labradorit gránát tracliyt kavicsolási czélokra, esetleg koczkakészi- 
tésre is. 
